1 घंटा, 5 घंटे, 24 घंटे, 100 घंटे, 1000 घंटे या 5000 घंटे..... मैं नहीं हिलूंगा, यहीं पर खुश हूं: राहुल गांधी
कांग्रेस के पूर्व अध्यक्ष राहुल गांधी ने मंगलवार को आरोप लगाया कि कृषि संबंधी तीन ‘काले कानूनों’ से खाद्य सुरक्षा की व्यवस्था नष्ट हो जाएगी।
नई दिल्ली. कांग्रेस पार्टी के पूर्व अध्यक्ष राहुल गांधी नए कृषि कानूनों के खिलाफ ट्रैक्टर रैली निकाल रहे हैं। इस वक्त हरियाणा सरकार ने राहुल गांधी और उनके समर्थकों को पिहोवा में पंजाब-हरियाणा बॉर्डर पर रोक दिया है। जिसके बाद राहुल गांधी बॉर्डर पर ही धरने पर बैठ गए हैं। राहुल इस समय पटियाला और कुरुक्षेत्र के बीच पिहोवा  बॉर्डर पर धरने पर बैठे हैं।पटियाला से अपनी ट्रैक्टर रैली की शुरुआत करने वाले राहुल गांधी खेती बचाओ कैंपेन में शामिल होने आए थे। राहुल गांधी ट्रैक्टर रैली के साथ हरियाणा आने की मांग पर अड़े हैं। राहुल की इस रैली में हजारों कांग्रेस कार्यकर्ता और किसान शामिल हैं। राज्य की सीमा पर रोके जाने पर राहुल गांधी ने ट्वीट कर कहा, "उन्होंने हमें हरियाणा की सीमा पर एक पुल पर रोक दिया। मैं आगे नहीं बढ़ रहा हूं और यहीं पर इंतजार करने के लिए तैयार हूं। 1 घंटा, 5 घंटे, 24 घंटे, 100 घंटे, 1000 घंटे या 5000 घंटे।"पढ़ें- India China Tension: चीन के साथ लंबे समय तक जारी रह सकता है विवाद? वायुसेना प्रमुख ने दी अहम जानकारीपढ़ें- अटल सुरंग के उद्घाटन से बौखलाया चीन, बोला- युद्ध के दौरान...कृषि से जुड़े ‘काले कानून’ खाद्य सुरक्षा की व्यवस्था को नष्ट कर देंगे: राहुलकांग्रेस के पूर्व अध्यक्ष राहुल गांधी ने मंगलवार को आरोप लगाया कि कृषि संबंधी तीन ‘काले कानूनों’ से खाद्य सुरक्षा की व्यवस्था नष्ट हो जाएगी। उन्होंने यहां संवाददाताओं से बातचीत में यह दावा किया कि प्रधानमंत्री नरेंद्र मोदी इन कानूनों के जरिए अपने कुछ पूंजीपति मित्रों को फायदा पहुंचाना चाहते हैं। राहुल गांधी ने कहा, ‘‘ये जो तीनों कानून बनाए गए हैं वो खाद्य सुरक्षा की मौजूदा व्यवस्था को नष्ट करने का प्रयास है।’’पढ़ें- चीन से जारी विवाद के बीच भारत ने म्यांमार के साथ किया महत्वपूर्ण समझौतापढ़ें- AAP के कोरोना पॉजिटिव विधायक पहुंचे हाथरस पीड़िता के घरकांग्रेस नेता के मुताबिक, इन कानूनों से पंजाब और हरियाणा पर सबसे ज्यादा विपरीत असर होगा। उन्होंने कहा, ‘‘ पहले नोटबंदी की गई और जीएसटी लागू किया गया। इससे छोटे एवं मध्यम कारोबार नष्ट हो गए। सरकार ने कोई मदद नहीं की।’’पढ़ें- मजेदार हुआ बिहार चुनाव, अकेले चुनाव लड़ेगी LJP, जानिए कैसी हो सकती है भविष्य की तस्वीरपढ़ें- बिहार चुनाव: नीतीश के नेतृत्व को नकारने के बाद चिराग पासवान का खुला पत्रराहुल गांधी ने कहा, ‘‘देश में खाद्य सुरक्षा की एक व्यवस्था है। अगर यह टूट गई तो सिर्फ किसानों को नहीं, बल्कि सभी लोगों को नुकसान होगा।’’ विपक्ष के कमजोर होने की धारणा से जुड़े सवाल पर उन्होंने कहा, ‘‘जब पूरे संस्थागत ढांचे को नियंत्रण में ले लिया गया है तो ऐसे में यह कहना उचित नहीं है कि विपक्ष कमजोर है।’’ उन्होंने दावा किया कि देश की आत्मा पर जबरन कब्जा कर लिया गया है।